Pauli Koskinen

**Pauli Tapani Koskinen** (16. maaliskuuta 1921 Jyväskylä – 16. huhtikuuta 2003 Kouvola) oli suomalainen kuvanveistäjä.

## Henkilöhistoria
Koskisen vanhemmat olivat Toivo Koskinen ja Martta Koivistoinen. Hänen puolisonsa oli Maire Mirjam Hirvonen. Heidän poikansa Pentti Koskinen oli Suomen paras uimahyppääjä 1960-luvulla. Koskinen opiskeli Taideteollisuuskoulussa 1944–1947 ja Suomen Taideakatemian koulussa 1947–1950. Valtion taiteilijaeläke Koskiselle myönnettiin 1974, ja hän työskenteli päätoimisena kuvanveistäjänä vuodesta 1950 alkaen. Koskinen sai Pro Finlandia -mitalin vuonna 1971.

## Taiteellinen tuotanto
Koskisen teoksia oli ensimmäistä kertaa esillä vuonna 1945.  Hänet tunnetaan realistisista usein ihmishahmoja esittävistä pronssiveistoksistaan, joissa on vertauskuvallista sisältöä. Monissa veistoksissaan Koskinen sovelsi lähinnä Wäinö Aaltoselta omaksumiaan tyyli- ja rotupiirteitä, jotka muutenkin hallitsivat suomalaista julkista veistotaidetta 1960-luvun alkupuolelle asti. Uran loppupuolella Koskisen figuratiiviset veistokset olivat ilmaisultaan pelkistetympiä. 

Koskisen tuotannossa on eniten sankarimuistomerkkejä, hautakiviä, muotokuvaveistoksia ja mitaleita, kuten *Jyväskylä-mitali*. Koskisen käyttämät materiaalit olivat pronssi, puu ja kivi. Koskinen teki paljon julkisia teoksia etenkin Jyväskylän ja Kouvolan seudulle. Hänen tunnetuimpia töitään ovat *Lentäjien muistomerkki* Luonetjärvellä (1951), nuorta Minna Canthia esittävä patsas Jyväskylässä (1962) sekä *Kouvolan kolmoset* (1967) ja Ilmari Salmisen patsas (1988) Kouvolassa. Veistoksessa *Leikkivät pojat* on kaksi alastonta poikaa, joista toinen potkaisee palloa, jota toinen yrittää ottaa haltuunsa. Teoksessa on nähty liikunta-aatteen, suurten ikäluokkien ja sodanjälkeisen optimismin symboliikkaa. Urheiluaiheisena siinä ilmenee myös Wäinö Aaltosen Paavo Nurmen patsaan vaikutusta.

Monet Koskisen veistoksista valettiin Halosten taiteilijasuvun valimossa Lapinlahdella. Koskinen vieraili usein Halosten Akkalansaaressa sijaitsevalla kesähuvilalla, joka toimi taiteilijoiden kokoontumispaikkana. Muita vierailijoita olivat muun muassa Aimo Tukiainen, Oskari Jauhiainen ja Esko Tirronen.

### Julkiset teokset
* Robert Kiljanderin hautamuistomerkki, 1948
* *Leikkivät pojat*, 1951, Puistotori Jyväskylä
* Kuhmon kirkon honkareliefit, 1951
* *Lentäjien muistomerkki*, 1951, (yhdessä arkkit. J. Paatolan kanssa), Tikkakoski
* *Äiti ja lapsi*, *Kalastaja*, *Kylvörukous* ja *Metsätyömies*, 1957, kipsiveistoksia, Konneveden kirkko
* Reliefi Keski-Suomen ammattioppilaitos, 1957 (nyk. Gradia Harjun toimipiste), Sepänkatu 3, Jyväskylä
* Leivonmäen sankaripatsas, 1959
* Konneveden sankaripatsas, 1959
* *Kauppias ja apulainen*, 1959, Kauppaoppilaitoksen piha Jyväskylä
* *Rakentaja, kasvatus ja kauppa*, 1961, reliefi, Jyväskylän kauppaseura
* Erik August Hagforsin muistomerkki, 1962, Jyväskylä
* *Kylväjä*, pronssireliefi, 1962, Jyväskylän seurakuntatalo
* *Nuori uneksija*, Minna Canthin patsas, 1962, Jyväskylän kirkkopuisto
* Talvi- ja jatkosodan muistoksi tehdyt lisäykset Gunnar Finnen suunnittelemaan vapaussodan sankaripatsaaseen, 1963, Jyväskylä
* Toivakan sankaripatsas, 1963
* Reliefi, 1964, Kouvolan ammattikoulu
* *Tiedon puu*, 1965, Kouvolan lyseon piha
* Muistolaatta, 1965, Kouvolan ensimmäisen koulurakennuksen portaikkoon
* *Kouvolan kolmoset*, 1967, Kouvolan keskuspuisto
* *[[Martti Korpilahti|Martti Korpilahden]] muistomerkki*, 1947, Jyväskylän lounaispuisto
* *Kouvolan asema 100 vuotta* -reliefi, 1975, Kouvola
* *Kleio 1975*, 1976, kipsireliefi, Lappeenrannan teknillinen yliopisto
* Pronssimuistolaatta, 1981, Kouvolan lyseo
* Sankaritaulut Koskenpään keskuskansakoulu, 1960, Korpilahden keskuskansakoulu, 1961, Jyväskylän kansakoulut, 1964
* Kultamitalijuoksija Ilmari Salmisen rintakuva, 1987, Kouvola
* Kultavääpeli Ilmari Salmisen juoksijapatsas, 1988, Kuntotalo II:n edusta, Kouvola
* Lukuisia mitaleja

## Kuvia Pauli Koskisen teoksista

Tiedosto:Lentäjien muistomerkki Jyväskylässä.jpg|*Lentäjien muistomerkki*, yhdessä arkkitehti Jorma Paatolan kanssa, Tikkakoski, Jyväskylä.
Tiedosto:Pauli Koskinen Leikkivät pojat 1953.JPG|*Leikkivät pojat*, 1953, Jyväskylä.
Tiedosto:Pauli Koskinen Reiliefi 1957.JPG|*Reliefi*, 1957, Jyväskylä.
Tiedosto:Leivonmäki sankarimuistomerkki.JPG|*Leivonmäen sankarimuistomerkki*, 1958, Joutsa.
Tiedosto:Pauli Koskinen Kauppias ja apulainen 1959.JPG|*Kauppias ja apulainen*, 1959, Jyväskylä.
Tiedosto:Konnevesi sankarimuistomerkki.JPG|*Sankarimuistomerkki*, 1959, Konnevesi.
Tiedosto:Rakentaja, kasvatus ja kauppa.jpg|*Rakentaja, kasvatus ja kauppa*, 1961, Jyväskylä.
Tiedosto:Pauli Koskinen Nuori Minna Canth 1962.jpg|*Nuori Minna Canth*, 1962, Jyväskylä.
Tiedosto:Pauli Koskinen Kylväjä 1963.JPG|*Kylväjä*, 1963, Jyväskylä.
Tiedosto:Pauli Koskinen E A Hagforsin muistomerkki 1963.jpg|*E. A. Hagforsin muistomerkki*, 1963, Jyväskylä.
Tiedosto:Toivakka 0368.JPG|*Sankarihautojen muistomerkki*, 1963, Toivakka. 
Tiedosto:KouvolanKolmoset2.JPG|*Kouvolan kolmoset*, 1965, Kouvola.
Tiedosto:Pauli Koskinen Tiedonpuu.jpg|*Tiedon puu*, 1965, Kouvola.
Tiedosto:Ilmari Salmisen juoksijapatsas by Pauli Koskinen 7238.JPG|*[[Ilmari Salmisen juoksijapatsas]]*, 1988, Kouvola.
Tiedosto:Pauli Koskinen Martti Korpilahden muistomerkki 1974.jpg|*Matti Korpilahden muistomerkki*, 1974, Jyväskylä.
Tiedosto:Pauli Koskinen Patruuna Salvesenin muistomerkki 1984.JPG|*Patruuna Salvesenin muistomerkki*, 1984, Jyväskylä.


## Lähteet
* 
*Kuvataiteilijamatrikkeli

### Viitteet

## Aiheesta muualla
*
*Linkit Pauli Koskisen Jyväskylässä sijaitseviin julkisiin veistoksiin